CELEX: 52011DP0188
Language: da
Date: 2011-05-10 00:00:00
Title: Beskyttelse af Luigi de Magistris' parlamentariske immunitet Europa-Parlamentets beslutning af 10. maj 2011 om anmodning om beskyttelse af Luigi de Magistris’ immunitet og privilegier (2010/2122(IMM))

7.12.2012   
            
            
               DA
            
            
               Den Europæiske Unions Tidende
            
            
               CE 377/166
            
         Tirsdag den 10. maj 2011Beskyttelse af Luigi de Magistris' parlamentariske immunitet
   P7_TA(2011)0188
   Europa-Parlamentets beslutning af 10. maj 2011 om anmodning om beskyttelse af Luigi de Magistris’ immunitet og privilegier (2010/2122(IMM))
   2012/C 377 E/25
   
      Europa-Parlamentet,
   
               —
            
            
               der henviser til anmodning af 5. juli 2010 fra Luigi de Magistris om beskyttelse af hans immunitet i forbindelse med en sag ved en italiensk domstol, hvorom der blev givet meddelelse på plenarmødet den 7. juli 2010,
            
         
               —
            
            
               der har hørt Luigi de Magistris, jf. forretningsordenens artikel 7, stk. 3,
            
         
               —
            
            
               der henviser til artikel 8 i protokollen af 8. april 1965 vedrørende Den Europæiske Unions privilegier og immuniteter samt artikel 6, stk. 2, i akten af 20. september 1976 om almindelige direkte valg af medlemmerne af Europa-Parlamentet,
            
         
               —
            
            
               der henviser til Den Europæiske Unions Domstols domme af 12. maj 1964, 10. juli 1986, 15. og 21. oktober 2008 og 19. marts 2010 (1),
            
         
               —
            
            
               der henviser til forretningsordenens artikel 6, stk. 3, og artikel 7,
            
         
               —
            
            
               der henviser til betænkning fra Retsudvalget (A7-0152/2011),
            
         
               A.
            
            
               der henviser til, at et medlem af Europa-Parlamentet, Luigi de Magistris, har anmodet om beskyttelse af sin parlamentariske immunitet i forbindelse med en sag ved en italiensk domstol,
            
         
               B.
            
            
               der henviser til, at anmodningen fra Luigi De Magistris vedrører en stævning, der er indgivet mod ham ved retten i Benevento på vegne af Clemente Mario Mastella, et medlem af Europa-Parlamentet, i anledning af et interview, som De Magistris gav til en italiensk avis den 31. oktober 2009,
            
         
               C.
            
            
               der henviser til, at et brudstykke af dette interview ("Mastella var impliceret i en af mine undersøgelser og prøvede at standse mig") ifølge stævningen er ærekrænkende, hvilket resulterer i et erstatningskrav på 1 000 000 EUR samt et krav om dækning af sagsomkostninger,
            
         
               D.
            
            
               der henviser til, at interviewet blev givet på et tidspunkt, hvor Luigi de Magistris var medlem af Europa-Parlamentet, efter at han blev valgt ind ved valget til Europa-Parlamentet i 2009,
            
         
               E.
            
            
               der henviser til, at Europa-Parlamentets medlemmer i henhold til artikel 8 i protokollen vedrørende Den Europæiske Unions privilegier og immuniteter hverken kan eftersøges, tilbageholdes eller retsligt forfølges på grund af meningstilkendegivelser eller stemmeafgivelser under udøvelsen af deres hverv,
            
         
               F.
            
            
               der henviser til, at det faktum, at der er rejst sag på et civilretligt eller forvaltningsretligt grundlag, eller at sagen indeholder visse aspekter, der henhører under det civilretlige eller forvaltningsretlige område, ifølge Parlamentets faste praksis ikke i sig selv udelukker, at man kan påberåbe sig immunitet i henhold til den pågældende artikel,
            
         
               G.
            
            
               der henviser til, at Luigi de Magistris, da han gav det pågældende interview, udøvede sit hverv som medlem af Europa-Parlamentet og udførte politisk virksomhed ved at tilkendegive sin mening om et spørgsmål, der var af offentlig interesse for vælgerne i hans valgkreds,
            
         
               H.
            
            
               der henviser til, at det i et demokratisk samfund er uacceptabelt at forsøge at hindre medlemmer af Parlamentet i at give udtryk for deres synspunkter vedrørende spørgsmål af legitim offentlig interesse og relevans og i at kritisere deres politiske modstandere ved at anlægge sag, og at det desuden er i modstrid med artikel 8 i protokollen vedrørende Den Europæiske Unions privilegier og immuniteter, som har til formål at beskytte medlemmernes ytringsfrihed ved udøvelsen af deres hverv af hensyn til Parlamentet, der er en af Den Europæiske Unions institutioner,
            
         
               1.
            
            
               vedtager at beskytte Luigi de Magistris’ immunitet og privilegier;
            
         
               2.
            
            
               pålægger sin formand straks at sende denne afgørelse og det kompetente udvalgs betænkning til den kompetente myndighed i Den Italienske Republik og til Luigi de Magistris.
            
         
      (1)  Sag 101/63, Wagner mod Fohrmann og Krier, Sml. 1954-1964, s. 483, sag 149/85, Wybot mod Faure m.fl., Sml. 1986, s. 2391, sag T-345/05, Mote mod Parlamentet, Sml. 2008 II, s. 2849, forenede sager C-200/07 og C-201/07, Marra mod De Gregorio og Clemente, Sml. 2008 I, s. 7929, og sag T-42/06, Gollnisch mod Parlamentet.